സൗദി അറേബ്യയില് ഇന്ന് 1,146 പേര്ക്ക് കൊവിഡ് രോഗബാധ റിയാദ്: സൗദി അറേബ്യയില് ഇന്ന് 1,146 പേര്ക്ക് പുതിയതായി കൊവിഡ് രോഗം സ്ഥിരീകരിച്ചപ്പോള് 1,086 പേര് രോഗമുക്തി നേടി. രാജ്യത്ത് വിവിധ ഭാഗങ്ങളിലായി 11 മരണങ്ങള് കൊവിഡ് മൂലമാണെന്ന് സ്ഥിരീകരിച്ചതായും സൗദി ആരോഗ്യമന്ത്രാലയം വാര്ത്താക്കുറിപ്പില് അറിയിച്ചു. രാജ്യമാകെ ഇന്ന് 1,13,300 കൊവിഡ് പരിശോധനകളാണ് നടത്തിയത്. ഇതുവരെ രാജ്യത്ത് റിപ്പോര്ട്ട് ചെയ്യപ്പെട്ട ആകെ കൊവിഡ് കേസുകളുടെ എണ്ണം 5,25,730 ആയി. ഇതില് 5,06,089 പേര് രോഗമുക്തരായി. ആകെ മരണസംഖ്യ 8,237 ആണ്. ചികിത്സയില് 11,404 പേരുണ്ട്. ഇതില് 1,377 പേരുടെ നില ഗുരുതരമാണ്. ബാക്കിയുള്ളവരുടെ ആരോഗ്യനില തൃപ്തികരമാണ്. രാജ്യത്തെ കൊവിഡ് മുക്തി നിരക്ക് 96.3 ശതമാനവും മരണനിരക്ക് 1.6 ശതമാനവുമായി തുടരുന്നു.